A ruri go a utlwala go akanya gore melao ya boitsholo ke kgang fela ya gore motho o ikutlwa jang kana gore ke eng se se dirwang ke batho ba bantsi? Nnyaa, ga go a nna jalo. Fa batho ba ne ba gololesegile go dira sengwe le sengwe fela se ba se batlang, seno se ne se tla felela ka tlhakatlhakano. A go na le mongwe yo o neng a ka batla go nna mo lefelong le le se nang melao, le le se nang dikgotlatshekelo le le le se nang mapodise? Gape, ga se ka metlha maikutlo a motho a mo kaelang ka tsela e e siameng. Re ka nna ra dira sengwe se re dumelang gore se siame, mme morago re bo re lemoga gore re ne re le phoso. Tota e bile, sotlhe se se diragetseng mo hisitoring ya batho se bontsha gore mafoko ano a Baebele a boammaaruri: “Ga se ga motho yo o tsamayang ka dinao go kaela dikgato tsa gagwe.” (Jeremia 10:23) Ka jalo, re ka bona kae kaelo fa re dira ditshwetso ka dikgang tsa botlhokwa mo botshelong?